OpenLLM-France/wikimedia huggingface dataset:
# Anousheh Ansari

Anousheh Ansari (persieraz: انوشه انصاری‎; Teheran, Iran, 1966ko irailaren 12a - ), CEO of Telecom Technologies, Inc. (TTI) sortzailetako bat da. Lehenengo emakume espazio-turista eta aldi berean lehenengo iraniarra bilakatu da, 2006ko irailean. 2004ko maiatzaren 5ean, Alan Sheparden orbitapeko espazio-hegaldiaren 43. urteurrenean, bere ezkonneba Amir Ansarirekin milioi askoko laguntza eman zion X-Prizeri. Horren ondoren, X-Prize Ansari X Prize bezala ezagutzen da ofizialki haien omenez.

## Biografia

1966an Teheranen (Iran) jaio zen emakumea da. 1979an Iranen agitu zen iraultzagatik, 1984an Estatu Batuetara alde egin behar izan zuen hamasei urte zituelarik. Han, elektrizitate ingeniaritza eta informatika zientziatan lizentziatu zen George Mason Universityn. Masterra lortu zuen George Washington Universityn.
Anoushehk, bere senar Hamid Ansari eta bere ezkonneba Amir Ansarirekin TTI enpresa sortu zuen 1993an. 2000. urtean, Sonus Networks, Inc.-ek TTI erosi zien.
2006ko maiatzean, Nazioarteko Espazio Estaziora joateko bi aukeratuetako bat izan zitekeen Charles Simonyirekin, Soyuz TMA-10 espazio-misioan haientzat libre zegoen leku bakarra osatzeko. Baina azkenean Charles Simonyi hautatu zuten, 2007ko martxoaren 9an atera zen misio horretarako.
2006ko abuztuaren 21ean, laugarren espazio-turista izan behar zen Daisuke Enomoto kanporatu zuten 2006ko iirailaren 14an irten behar zuen Soyuz TMA-9 espazio-misiotik, medikuntza-azterketak ez gainditu ondoren. Hurrengo egunean, Ansari hautatu zuten Daisuke Enomoto ordezkatzeko. Irailaren 18ko 6:09etan aireratu zen.
* Datuak: Q17519
* Multimedia: Anousheh Ansari / Q17519
# Anoye

Anoye Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q659595
* Multimedia: Anoye / Q659595
# Anplexo

Anplexoa, urlehortarren besarkada sexuala da. Europako igel, apo eta arrubio guztietan ematen da, uhandretan izan ezik. Zenbait igel eta apok emea besoen atzetik heltzen dute, beste batzuk berriz, gerritik. Kanpo-ernalketa burutzen dutenez, emeak arrautzak uretan jartzen dituenean, arrak bere espermarekin, ernaldu egiten ditu .

## Kanpo estekak

* Datuak: Q477209
* Multimedia: Amphibia pairs / Q477209
# As-Samu

As Samu' edo es-Samu' (arabieraz السموع) Hebrongo Gobernazioan (Zisjordania, Palestina) dagoen herri bat da. Hebron hiritik 12 kilometrora dago hegoaldean, eta Jerusalemetik 60 kilometrora hego-mendebaldean. 2017an 26.011 biztanle zituen.

## Historia
### Antzinaroa

As-Samu' tell batean eraikita dago. Tell hark Eshtemoarekin (hainbat iturri historikotan aipatutako hiri judu zahar batekin) loturak ditu.
1971n, K. A. 8. eta 9. mendeetako bost buztin-pote aurkitu ziren As-Samu'-n, hebreera zaharrak erabiltzen zuen alfabetoarekin idatzitako inskripzioekin.

### Aro Klasikoa

K. O. 4. mendean, Eusebio Zesareakoak Eshtemoa "herri judu handi" gisa deskribatu zuen.

## Kanpo estekak

* Datuak: Q1768653
* Multimedia: As-Samu / Q1768653
# As (Belgika)

As Belgikako ipar-ekialdean dagoen udalerria da, Flandriako Linburgo probintzian dagoena. 2013an 8.004 biztanle zituen.
Udalerria 1971ean sortu zen bi herrien batzearen ondorioz, As eta Niel-bij-As.

## Kanpo estekak

* Webgune ofiziala (Nederlanderaz) (Frantsesez)
* Datuak: Q696591
* Multimedia: As, Belgium / Q696591
# As (egunkaria)

As kirolaren inguruan informatzen duen gaztelaniazko egunkaria da. PRISAk argitaratua, egoitza nagusia Madrilen du, nahiz eta eskualdeko edizioak ere izan.

## Kanpo estekak

* Webgune ofiziala
* Datuak: Q719880
* Multimedia: As (newspaper) / Q719880
# Arístides Royo

Arístides Royo Sánchez (La Chorrera, Panama, 1940ko abuztuaren 14a) panamar politikari eta abokatua da.

## Biografia

Lege-ikasketak egin zituen Salamancako Unibertsitatean eta Boloniakoan, eta Panamako Unibertsitateko irakaslea izan da. Abokatu gisa egindako lanetan azpimarratzekoa du Panamako ubideari buruzko hitzarmenak sinatzeko elkarrizketetan egindako lana (1971-1977), zeinari esker eskuratu baitzuen Panamak ubidearen gaineko nagusitasuna 1999an. Era berean, bere herriko konstituzioa idatzi zuen batzordeko kidea izan zen (1972), Hezkuntza ministro izan zen, eta Omar Torrijos jeneralaren aholkulari ere jardun zuen (1968-1978).
1978an, Errepublikako lehendakari izendatu zuten eta kargu hartan iraun zuen harik eta 1982an, Guardia Nazionalaren presioz, bere kargua bertan behera utzi zuen arte, osasun-arazoak aitzakia jarrita. Gero, Panamaren enbaxadore izan zen Espainian (1982-1985).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q665630
* Multimedia: Arístides Royo / Q665630
# Arüe-Ithorrotze-Olhaibi

Arüe-Ithorrotze-Olhaibi Zuberoako iparraldeko udalerri bat da, Pettarra eskualdean dagoena.

## Geografia
### Ingurune naturala

Uhaitzandi eta Lauirase ibaien zenbait ibaiadar udalerritik igarotzen dira, tartean Aphura.

### Udalerri mugakideak

Zuberoako udalerri hauek ditu mugakide:

### Etxeak eta auzoak

* Arüe: Alapea, Aldagaraia
* Ithorrotze
* Olhaibi

## Historia

Ithorrotzen Abadia laiko bat izan zen, Zuberoako bizkonderriaren menekoa zena. Olhaibiko etxaldea ere, Zuberoako bizkonderriaren menpe zegoen eta bertako titularra Zuberoako hamar agintedunetariko bat zen.
Arüe Frantziako Iraultzaren garaian arrazoiaren tenplu bihurtu zen eta politika jakobino antierlijiotsua aplikatu Euskal Herriko herri bakarra izan zen, Bearnotik duen hurbiltasunaren ondorioz. Halaber, Pettarrako degerietako bat ere izan zen.
1790 eta 1794 artean Olhaibi Ithorrotzeko udalerrian sartu zen, Ithorrotze-Olhaibi udalerri berria sortuz. 1973ko abuztuaren 1ean Arüe izan zen aurrekoa hartu zuena, egun duen konfigurazioa osatuz.

## Demografia

XIX. mendearen hasieran 379 biztanle zituen udalerriak, eta hurrengo 40 urteetan pixka bat hazi zen populazioa, 500 biztanleak gaindituz. Ondoren beherako joera hartu zuen, batez ere XIX. mendearen erdialdetik aurrera eta XX. mendearen hasieran. 1999an 230 biztanle besterik ez zituen udalerriak.
* Arüe-Ithorrotze-Olhaibiko biztanleria
* Datuen iturburua: INSEE

## Kultura

Udalerria Donejakue Bideko aldakia den Via Podiensisean kokaturik dago.

## Irudi galeria

* Arüeko eliza.
* Ithorrotzeko eliza.
* Arüe-Ithorrotze-Olhaibiko herriko etxea.

## Erreferentziak

* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q274833
* Multimedia: Aroue-Ithorots-Olhaïby / Q274833
* Liburuak: Euskal Herriko bidaia-gida/Herriz herri/Arüe-Ithorrotze-Olhaibi
# Arévalo de la Sierra

Arévalo de la Sierra Soriako probintziako udalerria da. Soriatik 32 kilometrora dago. 2008ko erroldaren arabera 52 biztanle zituen 40,08 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q831144
* Multimedia: Arévalo de la Sierra / Q831144
# As

As izan daiteke:
* As, Belgikako udalerria.
* Ås, Norvegiako udalerria.
* .as, Amerikar Samoari dagokion herrialdeentzako goi mailako domeinua.
* As, erromatar txanpona.
* As, Espainiako kirol egunkaria.
# Arévaloko geltokia

Arévalo Espainiako Avilako probintziako tren geltoki bat da, Arévalo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Madril — Hendaia

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
16Madril Pio PrintzeaVillalba de Guadarrama • el Escorial • Zarzalejo • Robledo de Chabela • Santa María de la Alameda • las Navas del Marqués • Navalperal • Herradón–La Cañada • Ávila • Arévalo • Medina del CampoValladolid Campo Grande :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5845734
* Multimedia: Arévalo train station / Q5845734
# Arüe

Arüe Zuberoako antzinako udalerria izan zen. 1973an Ithorrotze-Olhaibirekin batera Arüe-Ithorrotze-Olhaibi udalerria osatu zuen.

## Toponimia

Frantsesezko toponimoa Aroue da. Historian zehar Arüe honela idatzia izan da:
* Aroe (1337),
* Aroa (1385, Duchesne bildumaren CXIV. liburukia),
* Aroe eta Sent Stephen d'Aroe (1460 eta 1469 hurrenez hurren , Ohixen paperak),
* Degaierie de Aroa (1520)
* Aroue (1690).

## Biztanleriaren bilakaera

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 464 | 379 | 543 | 509 | 514 | 555 | 535 | 500 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 506 | 466 | 393 | 400 | 402 | 368 | 340 | 355 | 352 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 328 | 345 | 326 | 268 | 277 | 254 | 249 | 270 | 265 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 268 | 223 | - | - | - | - | - | - | - |
Iturria : Cassini proiektua

## Ikustekoak

San Ezteberen eliza erromanikoa, XIX. mendean berreraikia.

## Euskara

Arüen Pettarrako euskara mintzatzen da, zuberotarra. Zuberotarrek eurek hizkera mota bi bereizi izan dituzte: alderdi menditsukoa edo Basabürü eskualdekoa, eta ordokikoa edo Pettarrekoa. Beste alde batetik, berriz, Zuberoako ipar-mendebalean badira euskara zuberotarretik aldendu eta Nafarroa Beherera hurbiltzen diren zenbait herri: Domintxaine-Berroeta, Arüe-Ithorrotze-Olhaibi, Lohitzüne-Oihergi, Etxarri eta Pagola. Bestalde, administrazioz Biarno den Eskiula herrian euskara zuberotarra mintzatzen da.

## Erreferentziak

* 1 2 3 Orpustan, Jean-Baptiste. Nouvelle toponymie basque. Presses universitaires de Bordeaux 2006 ISBN 2 86781 396 4..
* 1 2 Paul Raymond, Dictionnaire topographique Béarn-Pays basque
* ↑ Duchesneren 99-114 liburukiak - Bibliothèque nationale de France
* ↑ Zuberoako notarioa zen Ohixen paperak - Archives départementales des Pyrénées-Atlantiques
* ↑ EHESS: Cassini proiektua
* ↑ Mérimée datu-basea
* ↑ «Dulau, Philippe - Ahotsak.eus» ahotsak.eus (Noiz kontsultatua: 2018-10-23).
* 1 2 «Arüe-Ithorrotze-Olhaibi - Ahotsak.eus» ahotsak.eus (Noiz kontsultatua: 2018-10-23).
* 1 2 «Pettarrakoa - Ahotsak.eus» ahotsak.eus (Noiz kontsultatua: 2018-10-23).
* ↑ «Zuberotarra - Ahotsak.eus» ahotsak.eus (Noiz kontsultatua: 2018-10-23).

## Kanpo estekak

* Datuak: Q2863486
# Antares

    Artikulu hau izarrari buruzkoa da; beste esanahietarako, ikus «Antares (argipena)».
Antares deritzo α Scorpii izarrari; hau da, Scorpius konstelazioko izarrik distiratsuena da. +0,96ko itxurazko magnitudea du, eta 16. izarrik distiratsuena da gaueko zeruan. Aldebaran, Spica eta Regulusekin batera, ekliptikako 4 izarrik distiratsuenen artean dago.

## Izena

Antares izena antzinako grekotik dator (Άντάρης), eta «antiAres» esan nahi du, hau da, «antiMarte», kolore gorrizta baitu eta gaueko zeruan Marterekin lehian sartzen baita, Martetik gertu agertzen baita maiz.
Arabieraz, Kalb al Akrab izena du, hau da, «eskorpioiaren bihotza», Scorpius konstelazioaren erdian baitago.

## Ezaugarriak

Antares supererraldoi gorri bat da, eguzki-sistematik 550 argi-urtera kokatua, gutxi gorabehera. Guregana hurbiltzen ari da 3,4 km/s-ko abiaduran. Haren argitasuna, espektro ikusgaian, Eguzkiarena baino 10.000 aldiz handiagoa da. Haren gainazaleko tenperatura 3.600 kelvin "besterik" ez da; beraz, bere argitasunaren parte handi bat infragorrian igortzen du. Tenperaturatik eta argitasunetik, jo daiteke haren erradioa 645 eguzki-erradio dela. Gure eguzki-sistemaren erdian balego, haren gainazala Marteren orbitaz haratago iritsiko litzateke.
Antaresen masa Eguzkiarena baino 15-18 aldiz handiagoa da, eta supererraldoi gorria da, hau da, supernoba gisa leher egin lezake beharbada milioi bat urte igaro baino lehen, eta, hondakin gisa, neutroi-izar bat edo zulo beltz bat utzi.
Masaren aldean tamaina erraldoia duenez, oso dentsitatea txikia du, Eguzkiarena baino askoz txikiagoa.
Antaresek sistema bitar bat eratzen du B2.5 klaseko izar zuri-urdin batekin: Antares B. Hiru arku-segundoko tartea dago bien artean, Lurretik ikusita. Espazioan, gutxi gorabehera 550 UA-ko distantzia dago bien artean, eta 2.500 bat urteko orbita-periodoa dute. Antares Bk +5,5eko magnitudea du, eta haren argitasuna Antaresena baino 370 aldiz txikiagoa da. Hala eta guztiz ere, gure Eguzkia baino 170 aldiz argitsuagoa da. Johann Tobias Bürg-ek aurkitu zuen 1819an.

## Behaketa

Maiatzaren 31ren ingurua da garairik egokiena Antaresi begiratzeko, orduan Eguzkiarekin oposizioan baitago; garai horretan, Antares ilunabarrean ateratzen da, eta egunsentian ezkutatzen.

## Erreferentziak

* 1 2 3 http://simbad.u-strasbg.fr/simbad/sim-id?Ident=antares&NbIdent=1&Radius=2&Radius.unit=arcmin&submit=submit+id
* ↑ http://www.constellationsofwords.com/stars/Antares.html

## Kanpo estekak

* Datuak: Q12166
* Multimedia: Antares / Q12166
# Antares (Arizona)

    Artikulu hau AEBetako tokiari buruzkoa da; beste esanahietarako, ikus «Antares (argipena)».
Antares, Arizona Ameriketako Estatu Batuetako erroldak esleitutako leku bat da. Mohave konderrian dago, Arizona estatuan. 132 biztanle ditu, 1,675166 kilometro koadroko azaleran banatuta.

## Ikus, gainera

* Mohave konderrian

## Kanpo estekak

* Datuak: Q5696714
* Multimedia: Antares, Arizona / Q5696714
# Antares (argipena)

Antares izenak adierazt dezake Wikipedia honetan:
* Antares, Scorpius konstelazioko izarrik distiratsuena (Alfa Scorpii, α Sco)
* Antares, Götz Spielmannen filma
* Antares izena zuen Apollo 14 espedizioko ilargi-moduluak.
* Antares eraikina, Bartzelonako etxe-orratz bat.
* Antares (Arizona), AEBetako heria.
* Antarès (Le Mans), Le Manseko erabilera anitzeko estadioa
* Antares (konpainia), musika ekipoen fabrikatzaile estatubatuarra
# Antares (eraikina)

    Artikulu hau Bartzelonako eraikinari buruzkoa da; beste esanahietarako, ikus «Antares (argipena)».
Antares eraikina Bartzelonan kokatutako etxe-orratz bat da, 30 solairtukoa, Odile Decq arkitektoak diseinatua, eta gehienbat luxuzko etxebizitzek okupatua.

## Erreferentziak

* ↑ (Gaztelaniaz) «Antares, Altitud con Actitud. Una torre de 30 pisos de lujo en Barcelona por Odile Decq | Sobre Arquitectura y más | Desde 1998» www.metalocus.es (Noiz kontsultatua: 2023-02-13).

## Kanpo estekak

* Datuak: Q116532959
* Multimedia: Edifici Antares / Q116532959
# Antanas Kavaliauskas

Renaldas Seibutis (Vilnius, 1984ko irailaren 19a -) Lituaniako saskibaloi jokalaria da, egun ACBko Bilbao Basket taldean dabilena.

## Klubak

* 2007-2008: Panionios BC
* 2008-2009: BC Kavala
* 2009-2010: Juve Caserta Basket
* 2010-2011: Veroli Basket
* 2011-2013: VEF Riga
* 2013 - : Bilbao Basket

## Palmaresa

* 20 urtetik beherako FIBA Europako Txapelketa: txapeldunordea (2005)

## Erreferentziak

* ↑ Basketpedya.com
* Datuak: Q2613226
* Multimedia: Antanas Kavaliauskas / Q2613226
# Antapara

Antapara edo urarka erreten txiki bat da, burdinolaren kanpoaldean eraikitakoa, ubideko erregulazio-biltegiaren segidan, olako gurpil hidraulikoak urez hornitzen dituena. Errotetan, ubidearen amaierako biltegia da.

## Egitura

Antapara burdinolaren karga-ganbera zen, eta haren azpian zeuden gurpil hidraulikoak. Ubideko erregulazio-biltegiaren segidan zegoen, hari buruz elkar-zut, ubidearen eta errekaren artean. Hasieran zurezkoak izaten ziren, harrizko egitura sendo baten gainean eraikiak. XVII. mendetik aitzina, harriz egindakoak nagusitu ziren.
Bi horma paralelo ziren harrizko antapararen euskarriak. Horma sendoak izaten ziren, 2,5 metro lodi inoiz, eta batetik bestera 2-3 metroko tartea uzten zen; izan ere, tarte hori tunel hidraulikoa zen. Euste egitura horren gainean eraikitzen zen antapara. Alboetako murruak 2-3 metro garai izaten ziren, eta euskarriak bezain lodiak maiz. Zorua zurezkoa edo harrizkoa izaten zen. Amaierako muturra itxia egoten zen, eta gainezkabide bat izaten zuen bertan.
Antaparak txinbo izeneko zulo tapoidun batzuk zituen zoruan, gurpil hidrauliko bakoitzaren gainean bat. Txinbotik pasatzen zen ur-emaria ola barnetik doitu zitekeen, bi hagaren bidez (uraga eta disparo). Zuloaren azpian gezurraska zegoen, ura gurpil hidraulikora bideratzen zuena.

## Oharrak

* ↑ El Pobaleko burdinolako antapara, esate baterako, 24 metro inguru luze 1,75 metro zabal da.

## Erreferentziak

* ↑ Antapara. Euskaltzaindiaren Hiztegia, euskaltzaindia.eus (Noiz kontsultatua: 2020-11-24).
* 1 2 Garmendia Larrañaga, Juan; Mendiguren Bereziartu, Xabier. Juan Garmendia Larrañagaren Hiztegi etnografikoa. Eusko Ikaskuntza, 2009, Juan Garmendia Larrañaga Bilduma, 55, ISBN: 978-84-8419-121-6, core.ac.uk (Noiz kontsultatua: 2020-11-24).
* 1 2 3 4 Cabezón, Xabier. Anteparas. leitzaran.net (Noiz kontsultatua: 2020-11-27).
* ↑ Pobaleko Burdinola. Ondarea, Kultura eta Hizkuntza Politika Saila, Eusko Jaurlaritza, euskadi.eus (Noiz kontsultatua: 2020-11-27).

## Kanpo estekak

* Datuak: Q6858676
* Multimedia: Mill dams / Q6858676
# Antaresia

Antaresia Pythonidae familiako narrasti genero bat da. Australian eta Papua Ginea Berrian bizi dira.

## Espezieak

* Antaresia childreni (Gray, 1842)
* Antaresia maculosa (Peters, 1873)
* Antaresia perthensis (Stull, 1932)
* Antaresia stimsoni (Smith, 1985)

## Kanpo estekak

* Datuak: Q866457
* Multimedia: Antaresia / Q866457
* Espezieak: Antaresia
# Antiatlasa

Antiatlasa edo Antiatlas mendikatea (arabieraz: الأطلس الصغير‎) Marokoko mendilerroa da, Atlasetan dagoena. Ozeano Atlantikotik Tafilalt hiriraino hedatzen da, 500 km-ko ibilbidea eginez. Hegoaldean Sahara du mugakide.
Mendilerroko mendirik altuena 3.304 metroko Jbel Sirwa da.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ "Anti-Atlas" (edo Jebel Saghru), The Encyclopaedia Britannica, 1910.

## Kanpo estekak

* Datuak: Q574853
* Multimedia: Anti-Atlas / Q574853
# Antiazido

Antiazidoa azidoen gehiegizko kontzentrazioa gutxitzen duen substantzia da. Batez ere, digestio-hodian gehiegizko azidotasuna gutxitzen duen substantzia (adibidez, sodio bikarbonatoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q274083
* Multimedia: Antacids / Q274083
# Anti Sozial

Anti Sozial 1997an Arrasaten sortu zen punk taldea da.

## Taldekideak

* Txino (ahotsa)
* Gomez (baxua)
* Custodio (gitarra)
* Furra (bateria)

## Historia

1997. urteko neguan Arrasateko gaztetxe zaharrean sortu zen taldea da. Kontzertu batzuk eskaini ondoren 1999an azken kontzertua eman zuten Cenuren omenez. 2006. urtean Arkada Social taldeari agurra emateko elkartu ziren.

## Diskografia

* 25 Hits of Mondra Underground Sounds Vol. 1 (2008, Mondra Underground Sounds)

## Kanpo estekak

* Datuak: Q12253621
# Antia jauregia

Antia jauregia Gipuzkoako Oñati udalerrian dagoen jauregi barroko bat da. Oñatiko Alde Zaharrean dago, Santa Marina plazako 5. zenbakian. Gipuzkoako kultura ondasuna izendatua dago.
Gaur egun Lege Soziologiako Nazioarteko Erakundearen egoitza da.

## Eraikina

Eraikin bakartua da, oinplano angeluzuzenekoa, eta lau isuriko estalkia du. Hormek harlandu zuritua daukate, eta izkinetan eta bao gehienetan ere harlandua du.
Beheko solairua eta beste bi gehiago ditu. Alde nagusiaren osaera oso erregularra da: bao dinteldunez osatutako zortzi ardatz ikus daitezke, simetrikoki antolatuak. Beheko solairuko ardatz guztiak burdin hesia duten leihoak dira. Lehen solairuan, bao guztiek balkoi hegaldunak osatzen dituzte; horietako bi jarraituak dira. Bigarren solairuko bao guztiak leiho erlaizdunak dira, eta horiek dira harlanduzko markoa ez duten bao bakarrak. Azken bi solairuak moldura batez bereizita daude; moldura hori okertu egiten da, eta armarria inguratzen du.
Alde nagusiko beheko solairuan, erdi-erdian, sarrera dinteldun zabal bat dago, eta lehen solairuan armarri bat, hori ere erdian. Goiko aldean, zurezko erlaitzaren gainean, harburu zizelkatuz eginiko teilatu hegala du.
Eskuineko aldea Gerriko kantoiari begira dago. Horren osaera, hiru bao ardatzez eratua, eskasagoa da, eta, gainera, ez dago simetriarik. Erdiko ardatza nabarmentzen da; goiko solairu bakoitzean sarrera eta balkoi hegalduna dauzka, eta gainerako baoak leihoak dira. Teilatu hegal zizelkatuak alde horretan ere jarraitzen du, baina nahiko hondatuta dago.
Lorategiko sarrera babesten duen hormak ezkerreko aldea eta atzekoa ezkutatzen ditu. Atzeko aldean, beheko bi solairuetan, zirkuluerdiko arkuteriak daude.

## Ikus gainera

* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak

* Datuak: Q20888672
* Multimedia: Antia Palace / Q20888672
# Antiapoptotiko

Antiapoptotikoa apoptosia ekiditen duen medikamentua da. Apoptosia gure organismoan zahartzearen ondorioz edo gertatzen den heriotza zelularra da. Zelula-heriotza programatu hori zelularen barruko zenbait prozesu biokimikoren ondorioz gerta daiteke. Batzuetan kanpo faktore batzuen ondorioz apoptosia behar ez denean gertatzen da.

## Erreferentziak

* ↑ (Alemanez) «Efecto antiapoptótico» NLS Informationsmedizin GmbH ES (Noiz kontsultatua: 2023-03-15).
# Anti todo

Anti todo Eskorbuto taldearen estudioko bigarren diska da. 1985ean Donostiako Tsunami estudioetan grabatu zuten. Diska osoa, 26 ordutan grabatu zuten eta 1986an Discos Suicidas zigiluak kaleratu zuen.
Taldearen jarraitzaile askorentzat, Eskorbuto taldearen diskarik onena da Anti todo. Honez gain, garaiko Punk diskorik onena bezala ere hartu izan dute askok.

## Abestien zerrenda

* Historia triste
* De ti depende
* Es un crimen
* Mata la música
* Anti todo
* Haciendo bobadas
* Cuidado
* Tamara
* Cerebros destruidos
* Ha llegado el momento (El fin)

## Kanpo estekak

* Datuak: Q8200860
# Antiamerikanismo

Amerikanofobia edo antiamerikanismoa estatubatuarren aurkako beldur, nazka, gorroto edo diskriminazioa da. Jada XIX. mendean aurrekariak bazituen ere, hitza XX. mendean garatu zuten eta Ameriketako Estatu Batuetako Gobernuaren politikaren aurkako jarrerak eta estereotipo eta klixeak nahasten ditu.
Sentimendua oso hedatuta dago Errusian, Ekialde Hurbilean, Kuban, Venezuelan eta Ipar Korean; Vietnamen, Israelen, Filipinetan, Hego Korean eta ekialdeko Europako zenbait herrialdetan kontrako jarrera azaltzen dute.

## Erreferentziak

* ↑ Robertson, John G.. (1991). Robertson's Words for a Modern Age: A Cross Reference of Latin and Greek Combining Elements. Senior Scribe Publications, 212 or. ISBN 978-0-9630919-0-1..
* ↑ (Ingelesez) BBC. (2017-6-30). BBC World Service poll. .

## Kanpo estekak

* Datuak: Q574827
* Multimedia: Anti-Americanism / Q574827
# Antiaromatikotasun

Antiaromatikotasuna molekula zikliko batzuen ezaugarria da. Antiaromatikoak izateko molekula horiek baldintza hauek bete behar dituzte:
* Laua izatea.
* Konjugazio maximoa izatea.
* π elektroien kopurua 4n izatea (n = 1,2,3...), hau da, 4, 8, 12... π elektroi kopuru izatea.
Hückelen arauari jarraitzen dioten konposatu aromatikoak oso egonkorrak dira, antiaromatikoak, ordea, oso ez-egonkorrak eta erreaktiboak dira. Ez-egonkortasuna ebitatzeko, molekulek forma kanbia dezakete, ez-lau bihurtuta π elkarrekintza batzuk etenda.

## Erreferentziak

* ↑ Anakabe, Eneritz & Arrasate, Sonia. (2012). Kimika organikoa. EHU, 51-52 or. ISBN 978-84-9860-672-0..

## Kanpo estekak

* Datuak: Q574842
# Arivaca Junction (Arizona)

Arivaca Junction Ameriketako Estatu Batuetako erroldak esleitutako leku bat da. Pima konderrian kokatuta dago, Arizona estatuan. 970 biztanle ditu, 7,570908 kilometro koadroko azaleran banatuta.

## Ikus, gainera

* Pima konderrian

## Kanpo estekak

* Datuak: Q28394
# Arivechi (udalerria)

Arivechi Mexikoko udalerri bat da. Sonora estatuan kokatua dago. 2010ean 1.253 biztanle zituen 662,58 km²ko azaleran. Herriburua [[Arivechi (Arivechi)|Arivechi]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2600953
* Multimedia: Arivechi Municipality / Q2600953
# Bampton (Oxfordshire)

Bampton edoBampton-in-the-Bush, Ingalaterrako erdialdean dagoen udalerri bat da, Oxfordshire konderrian.
2021ean 2.993 biztanle zituen.
* Datuak: Q2012293
* Multimedia: Bampton, Oxfordshire / Q2012293